SL Uradni list Evropske unije C 173/17

OBVESTILO O VLOGI ZA DOVOLJENJE ZA RAZISKOVANJE TEKOČIH IN PLINASTIH OGLJIKOVODIKOV, IMENOVANO GOLD

ITALIJANSKA REPUBLIKA – DEŽELA SICILIJA

DEŽELNI ODBOR ZA INDUSTRIJO – DEŽELNI ODDELEK ZA INDUSTRIJO IN RUDARSTVO

DEŽELNI URAD ZA OGLJIKOVODIKE IN GEOTERMALNO ENERGIJO (U.R.I.G.)

2009/C 173/09

Družba F.M.G. s.r.l. s sedežem v mestu Melilli (Siracusa), piazza Salvatore Rizzo no 28 (poštna številka. 96010), davčna številka in številka v registru C.C.I.A.A. v Siracusi 01073470898, je dne 17. oktobra 2008 v skladu z deželnim zakonom dežele Sicilija št. 14 z dne 3. julija 2000, s katerim se prenaša in uporablja Direktiva 94/22/ES, deželnemu odborniku za industrijo, pristojnemu organu dežele Sicilije za podeljevanje rudarskih pravic, s sedežem v Via Ugo La Malfa 87/89, 90146 Palermo, predložila vlogo za dovoljenje za iskanje tekočih in plinastih ogljikovodikov, imenovano Gold, na območju, ki obsega 74 881,5 ha (748,815 km2) in se nahaja v severovzhodnem delu osrednje Sicilije v pokrajinah Caltanissetta, Enna in Messina. To območje na severu meji na prosto regijo, na vzhodu na območji s koncesijama Samperi in Gagliano (EniMed S.p.A.) ter na območje dovoljenja Paternò (Edison S.p.A.), na jugu na območje dovoljenja Enna (Italmin s.r.l.) in delno na prosto regijo, na zahodu pa na območje dovoljenja Petralia Soprana (EniMed S.p.A.).

V pokrajini Caltanissetta sta vključeni občini: Caltanissetta in S. Caterina Villarmosa. V pokrajini Enna so vključene občine: Villarosa, Enna, Cerami, Troina, Sperlinga, Nicosia, Agira, Assoro, Regalbuto, Leonforte in Calascibetta. V pokrajini Messina sta vključeni občini: Capizzi in Cesarò.

Območje, ki je predmet vloge za dovoljenje, je označeno z neprekinjeno črto, ki povezuje točke od črke „A“ do črke „W“, skupno 22 točk, kot so opredeljene spodaj:

A. Trigonometrična točka na nadmorski višini 832 m na gori Monte delle Rocche, jugozahodno od naselja S. Caterina Villarmosa, ki sovpada s točko E dovoljenja Casteltermini in točko D dovoljenja Petralia Soprana.

B. Točka na severozahodnem vogalu stavbe na nadmorski višini 409 m v bližini državne ceste 121 na območju Contrada S. Benedetto, ki sovpada s točko C dovoljenja Petralia Soprana.

C. Trigonometrična točka na nadmorski višini 1 122 m na gori Monte della Grassa, severovzhodno od naselja Gangi, ki sovpada s točko B dovoljenja Petralia Soprana.

D. Točka, ki se nahaja na vzhodnem – jugovzhodnem vogalu zgradbe na nadmorski višini 813 m na območju Contrada Cara, ki sovpada s točko N dovoljenja Samperi.

E. Trigonometrična točka, ki se nahaja na nadmorski višini 925 m na Serra della Croce in sovpada s točko M dovoljenja Samperi.

F. Jugovzhodni vogal hiše na nadmorski višini 952 m na območju Contrada Larcirù, ki sovpada s točko B dovoljenja Gagliano.

G. Severni vogal hiše na nadmorski višini 827 m na območju Contrada Piccioniere, ki sovpada s točko A dovoljenja Gagliano.

H. Trigonometrična točka na nadmorski višini 910 m na Femminamorta, ki sovpada s točko L dovoljenja Gagliano.

I. Vzhodno–jugovzhodni vogal hiše na nadmorski višini 643 m na območju Contrada Casale, ki sovpada s točko I dovoljenja Gagliano.

L. Južni vogal hiše na nadmorski višini 630 m na območju Contrada Favara, ki sovpada s točko H dovoljenja Gagliano.

M. Severozahodni vogal hiše na nadmorski višini 599 m na območju Contrada Bordino, ki sovpada s točko G dovoljenja Gagliano.

N. Severovzhodni vogal hiše na nadmorski višini 385 m na območju Contrada Garbata, ki sovpada s točko F dovoljenja Gagliano.

O. Severozahodni vogal hiše na nadmorski višini 392 m na območju Contrada Cottonera, ki sovpada s točko E dovoljenja Gagliano.

P. Vzhodni vogal hiše na nadmorski višini 531 m na območju Contrada Cangemi, ki sovpada s točko T dovoljenja Gagliano.

Q. Točka, ki se nahaja na zvoniku cerkve S. Maria della Croce v kraju Regalbuto in sovpada s točko A dovoljenja Paternò.

R. Točka, ki se nahaja v križišču, južno od Case Longo, na nadmorski višini 222 m na območju Contrada Sparagogna in sovpada s točko F dovoljenja Enna.

S. Trigonometrična točka, ki se nahaja na nadmorski višini 455 m na Rocca d’Aquila in sovpada s točko E dovoljenja Enna.

T. Točka, ki se nahaja železniški postaji v kraju Dittaino na nadmorski višini 255 m in ustreza točki D dovoljenja Enna.

U. Točka na nadmorski višini 387 m zahodno od poseljenega območja Calderari, ki sovpada s točko C dovoljenja Enna.

V. Trigonometrična točka, ki se nahaja na nadmorski višini 992 m na Torre Pisana, vzhodno od kraja Enna in sovpada s točko B dovoljenja Enna.

Z. Točka v križišču na severnem vogalu železniške postaje Villarosa, ki sovpada s točko A dovoljenja Enna.

W. Trigonometrična točka, ki se nahaja na nadmorski višini 661 m na območju Contrada Cozzo Mola di Geracello in sovpada s točko N dovoljenja Enna.

Zemljepisne koordinate

Točka Zemljepisna širina S Zemljepisna dolžina V (M. Mario) A 37°35′02″ 1°33′37″ B 37°36′09,84″ 1°53′17,04″ C 37°49′22,20″ 1°50′51,64″ D 37°49′18,10″ 2°11′42,3″ E 37°47′57″ 2°10′45,6″ F 37°47′04″ 2°08′05″ G 37°47′14″ 2°05′22,5″ H 37°46′48″ 2°04′40″ I 37°44′44,5″ 2°02′28″ L 37°43′02″ 2°00′44″ M 37°40′35″ 2°02′03″ N 37°40′34,50″ 2°04′40″ O 37°40′42″ 2°05′30″ P 37°40′41″ 2°08′02″ Q 37°38′57,367″ 2°11′20,23″ R 37°35′50,937″ 2°11′01,836″ S 37°36′04,018″ 2°06′19,727″ T 37°33′50,274″ 2°00′36,861″ U 37°33′43,130″ 1°54′25,019″ V 37°34′01,518″ 1°50′08,425″ Z 37°33′59,983″ 1°44′52,818″ W 37°27′38,776″ 1°46′45,763″

Zainteresirane strani lahko predložijo vlogo za dovoljenje za to območje v 90 dneh od objave tega obvestila v Uradnem listu Evropske skupnosti; vloge, prejete po navedenem roku, ne bodo obravnavane. Odlok o izdaji dovoljenja za raziskovanje bo izdan v šestih mesecih od skrajnega roka za predložitev morebitnih vlog subjektov, ki želijo pridobiti isto dovoljenje. V skladu s členom 5(1) Direktive 94/22/ES se obvešča, da so bila merila za izdajo dovoljenj za iskanje, raziskovanje in izkoriščanje ogljikovodikov že objavljena v Uradnem listu Evropskih skupnosti C 396 z dne 19. decembra 1998, kot določa zakonodajni odlok predsednika republike št. 625 z dne 25. novembra 1996 (objavljen v Uradnem listu Italijanske republike št. 293 z dne 14. decembra 1996), s katerim se zgoraj navedena direktiva prenaša v italijansko zakonodajo in v njej izvaja, in kot navaja zgoraj navedeni zakon dežele Sicilije št. 14 z dne 3. julija 2000 (objavljenim v Uradnem listu dežele Sicilije št. 32 z dne 7. julija 2000).

Pogoji in zahteve za opravljanje ali prenehanje dejavnosti določa zgoraj navedeni zakon dežele Sicilija št. 14 z dne 3. julija 2000 in tipska specifikacija, ki je bila izdana z odlokoma odbornika za industrijo št. 91 z dne 30. oktobra 2003 in št. 88 z dne 20. oktobra 2004, objavljenima v Uradnem listu dežele Sicilija št. 49, del I, z dne 14. novembra 2003 in št. 46, del I, z dne 5. novembra 2004.

Dokumentacija o vlogi je deponirana pri Deželnem uradu za ogljikovodike in geotermalno energijo Deželnega oddelka za industrijo in rudarstvo, Via Ugo La Malfa no 101, 90146 Palermo, Italia, kjer je na vpogled zainteresiranim stranem.